CELEX: 32021R1904
Language: et
Date: 2021-10-29 00:00:00
Title: Komisjoni rakendusmäärus (EL) 2021/1904, 29. oktoober 2021, millega võetakse vastu kaugmüügi teel veterinaarravimite jaemüügi ühise logo kujundus (EMPs kohaldatav tekst)

3.11.2021   
               
               
                  ET
               
               
                  Euroopa Liidu Teataja
               
               
                  L 387/133
               
            
         KOMISJONI RAKENDUSMÄÄRUS (EL) 2021/1904,
         29. oktoober 2021,
         millega võetakse vastu kaugmüügi teel veterinaarravimite jaemüügi ühise logo kujundus
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. detsembri 2018. aasta määrust (EL) 2019/6, mis käsitleb veterinaarravimeid ning millega tunnistatakse kehtetuks direktiiv 2001/82/EÜ, (1) eriti selle artikli 104 lõiget 7,
         ning arvestades järgmist:
         
                     (1)
                  
                  
                     Isikud, kellel on lubatud tarnida veterinaarravimeid vastavalt määruse (EL) 2019/6 artiklile 103, võivad teatavatel tingimustel pakkuda selliseid tooteid kaugmüügi teel. Ühine logo, mis sisaldab hüperlinki asjaomase liikmesriigi pädeva asutuse loetelule jaemüüjate kohta, kellel on lubatud pakkuda veterinaarravimeid kaugmüügi teel, võetakse vastu eesmärgiga aidata üldsusel välja selgitada, kas selliseid tooteid kaugmüügi teel pakkuval veebisaidil on seaduslik õigus seda teha.
                  
               
                     (2)
                  
                  
                     Veterinaarravimite kaugmüügi ühise logo kujundus peab sisaldama nii graafilist kujundit kui ka hüperlinki nende jaemüüjate loetelule asjaomase liikmesriigi pädeva asutuse veebisaidil, kellel on lubatud veterinaarravimeid kaugmüügi teel pakkuda.
                  
               
                     (3)
                  
                  
                     Vastavalt veterinaarravimite alalise komitee 2. detsembri 2019. aasta koosolekul avaldatud enamuse arvamustele ja 26. novembril 2019 e-posti teel sidusrühmadega peetud sihipärasele konsulteerimisele tuleks ühine logo kujundada inimtervishoius kasutatavate ravimite samaväärse logo (2) alusel. See logo on praktikas osutunud tõhusaks, võimaldades üldsusel kontrollida, kas jaemüüjal on seaduslik õigus ravimeid internetis müüa. Selleks et eristada graafilist kujundit inimtervishoius kasutatavate ravimite puhul kasutatavast logost, tuleks kasutada teistsugust värvust ja lisada veterinaariale viitavad tähed „vet“.
                  
               
                     (4)
                  
                  
                     Kooskõlas määruse (EL) 2019/6 artikli 153 lõikega 1 tuleks käesolevat määrust kohaldada alates 28. jaanuarist 2022.
                  
               
                     (5)
                  
                  
                     Käesoleva määrusega ettenähtud meetmed on kooskõlas veterinaarravimite alalise komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2019/6 artikli 104 lõikes 6 osutatud ühise logo kujundus peab vastama lisas esitatud näidisele.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 28. jaanuarist 2022.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. oktoober 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 4, 7.1.2019, lk 43.
         
            (2)  Komisjoni 24. juuni 2014. aasta rakendusmäärus (EL) nr 699/2014 üldsusele kaugmüügis ravimeid pakkuva isiku tuvastamiseks kasutatava ühise logo kujunduse ning logo ehtsuse tagamisega seotud tehniliste, elektrooniliste ja krüptograafiliste nõuete kohta (ELT L 184, 25.6.2014, lk 5).
      
      
         
            LISA
            
                        1)
                     
                     
                        Artiklis 1 osutatud ühise logo näidis on järgmine:
                        
                  
                        2)
                     
                     
                        Kasutatud värvused:
                        PANTONE 647; neljavärvitükk (CMYK) 88/50/12/0; RGB 63/107/162; PANTONE 2925; neljavärvitükk (CMYK) 78/28/0/0; RGB 78/138/224; PANTONE 2905; neljavärvitükk (CMYK) 45/10/0/0; RGB 159/195/239; PANTONE 421; neljavärvitükk (CMYK) 13/11/8/26; RGB 204/204/204.
                     
                  
                        3)
                     
                     
                        Selle liikmesriigi lipp, kus infoühiskonna teenuste vahendusel üldsusele kaugmüügi teel veterinaarravimeid tarniv jaemüüja asub, paigutatakse valge ristküliku sisse ühise logo vasakpoolse osa keskele.
                     
                  
                        4)
                     
                     
                        Ühise logo teksti keele kehtestab infoühiskonna teenuste vahendusel üldsusele kaugmüügi teel veterinaarravimeid tarniva jaemüüja asukohaliikmesriik.
                     
                  
                        5)
                     
                     
                        Ühise logo laius on vähemalt 90 pikslit.
                     
                  
                        6)
                     
                     
                        Ühine logo on staatiline.
                     
                  
                        7)
                     
                     
                        Kui logo kasutatakse värvilisel taustal, mistõttu seda on raske eristada, võib logo ümbritseda joonega, et suurendada selle kontrasti taustavärvusega.
                        
                  
                        8)
                     
                     
                        Määruse (EL) 2019/6 artikli 104 lõike 5 punktis c osutatud hüperlink, mis seob selle jaemüüja veebisaiti, kellel on luba tarnida üldsusele infoühiskonna teenuste vahendusel kaugmüügi teel veterinaarravimeid, ning veebisaiti, kus on esitatud kõnealuse määruse artikli 104 lõike 8 punktis c osutatud riiklik loetelu, on alaline ja kasutatav ka vastupidises suunas.